Lizard Rock | LekkeSlaap
Lizard Rock is geleë in Rhenosterkop se valleie, in 'n omgewing met fluisterende bergstroompies. Dié lieflike onderneming is net sowat 9 km van Nelspruit se middedorp af en is ideaal vir diegene wat op soek is na oornagverblyf of 'n ware plaas-ervaring.
Ons het selfsorg-eenhede en oornag-geriewe vir besoekers en reisigers wat op pad is na die grens van Botswana en Mosambiek. Al die eenhede, behalwe 1, het dubbelbeddens en en suite-badkamers, en is naby die swembad en dammetjie geleë. Alle linne word voorsien. Die slaapsaal bied slaapplek vir 4 mense en het 4 enkelbeddens en 'n en suite-badkamer. Die toilet is in 'n aparte gebou. Daar is 'n onthaalarea met DStv, 'n pooltafel, kroeg en restaurant. Braaigeriewe en ontbyt is beskikbaar op versoek.
Nelspruit is bekend vir sy subtropiese klimaat en welige heuwels en is puik geleë vir diegene wat Mpumalanga wil verken. Gaan maak gerus 'n draai by die Laeveld Botaniese Tuine met sy versameling seldsame plantspesies net buite die dorp. Die Sudwalagrotte, die dinosourus-park en die kulturele spilpunt is ook nabygeleë. Klop gerus hier aan vir 'n interessante, leersame ervaring.